**Ministru kabineta noteikumu projekta** **„** **Grozījumi Ministru kabineta 2010.gada 31.augusta noteikumos Nr.825 „Speciālās izglītības iestāžu, vispārējās izglītības iestāžu speciālās izglītības klašu (grupu) un internātskolu finansēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi **Ministru kabineta** 2010.gada 31.augusta **noteikumos Nr.825 „**Speciālās izglītības iestāžu, vispārējās izglītības iestāžu speciālās izglītības klašu (grupu) un internātskolu finansēšanas kārtība”” (turpmāk – projekts) izstrādāts, lai saskaņotu Ministru kabineta 2007.gada 2.oktobra noteikumos Nr.825 „Speciālās izglītības iestāžu, vispārējās izglītības iestāžu speciālās izglītības klašu (grupu) un internātskolu finansēšanas kārtība” (turpmāk - MK noteikumi Nr.825) minēto tiesisko regulējumu ar :1) Ministru kabineta 2014.gada 17.jūnija sēdē pieņemtajiem Ministru kabineta noteikumiem **„**Grozījumi **Ministru kabineta** 2009.gada 28.jūlija noteikumos Nr.836 „Pedagogu darba samaksas noteikumi”” (turpmāk – grozījumi MK noteikumos Nr.836) (prot. Nr.33 97.§);2) Ministru kabineta 2014.gada 17. jūnija sēdē pieņemtajiem Ministru kabineta noteikumiem „Grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” (turpmāk - grozījumi MK noteikumos Nr.1616) (prot.Nr.33 98.§);3) lai precizētu terminoloģiju MK noteikumu Nr.825 1.pielikumā saskaņā ar „Grozījumiem Izglītības likumā”, kas stājās spēkā 2013.gada 7.augustā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Grozījumos MK noteikumos Nr.1616 (8.1 punkts) paredzēts, ka valsts budžeta mērķdotāciju periodam no attiecīgā gada 1.septembra līdz 31.decembrim Izglītības un zinātnes ministrija aprēķinās, pamatojoties uz šo noteikumu 4.punktā minēto informāciju par bērnu un skolēnu skaitu attiecīgā gada 27.maijā un mērķdotāciju periodam no attiecīgā gada 1.janvāra līdz 31.augustam aprēķinās, pamatojoties uz šo noteikumu 4.punktā minēto informāciju par bērnu un skolēnu skaitu attiecīgā gada 1.septembrī. Tādēļ arī projektā noteikts, ka speciālajām izglītības iestādēm un internātskolām valsts budžeta finansējums pedagogu darba samaksai no 1.septembra līdz 31.decembrim jāaprēķina, izmantojot informāciju par bērnu un skolēnu skaitu attiecīgā gada 27.maijā. Projekts paredz, ka arī speciālās izglītības iestāžu un internātskolu izglītojamo uzskaite valsts izglītības informācijas sistēmā tāpat kā citās pašvaldību vispārējās izglītības iestādēs. Attiecīgi precizēts noteikumu 8.punkts, kas paredz valsts mērķdotācijas izglītības iestāžu uzturēšanai aprēķinam tiek izmantoti iegūtie dati arī par izglītojamo skaitu attiecīgā gada 27.maijā.Savukārt Grozījumi MK noteikumos Nr.836 nosaka, ka pedagogi, kas ieguvuši 3., 4. un 5. pakāpi, saņems fiksētas piemaksas attiecīgi 31,87 *euro*, 79,68 *euro* un 99,60 *euro.* Lai varētu minētās piemaksas ietvert, aprēķinot speciālās izglītības iestāžu un internātskolu pedagogu darba samaksas finansējuma apmēru. Projekts paredz, ka MK noteikumos Nr.825 noteiktais tiek saskaņots ar iepriekš minēto regulējumu.Tā kā tiesiskajam regulējumam jāstājas spēkā 2014.gada 1.septembrī (pēc šogad 27.maijā veiktās bērnu un skolēnu uzskaites), noteikts, ka valsts budžeta mērķdotācijas apmēru šo noteikumu 2.1.apakšpunktā minēto iestāžu pedagogu darba samaksai un uzturēšanas izdevumu segšanai saskaņā ar MK noteikumu Nr.825 [1.pielikumu](http://likumi.lv/doc.php?id=217359#piel1) no 2014.gada 1.septembra līdz 31.decembrim Izglītības un zinātnes ministrija aprēķina, pamatojoties uz pedagogu mēneša darba algas likmju skaitu, kā arī bērnu un skolēnu skaitu 2013.gada 1.septembrī;2013.gada 7.augustā stājās spēkā „Grozījumi Izglītības likumā”, kur 1.panta 124. punktā tika iekļauts skaidrojums terminam „mācību līdzekļi”. Tādejādi precizējams MK noteikumu Nr.825 1.pielikuma 5.punkts, svītrojot vārdus „un materiāli”, kā arī iekļaujot šajā punktā 9.punktu, kurā atsevišķi nosauktas grāmatas un žurnāli. Šāds precizējums arī rosinās izglītības iestādes papildināt savas bibliotēkas ar Izglītības likumā minētajiem mācību līdzekļiem. |
| 3. | Projekta izstrādē iesaistītās institūcijas | Projektu izstrādāja Izglītības un zinātnes ministrija, jo citu ministriju pakļautībā nav speciālās izglītības iestāžu un internātskolu. Projektā ietvertie jautājumi apspriesti IZM darba grupās ar sociālajiem partneriem. |
| 4. | Cita informācija | Jaunais tiesiskais regulējums īstenojams esošā valsts budžeta finansējuma ietvaros. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz 1050 pedagogiem, kuri ieguvuši kvalitātes pakāpes un visām pašvaldībām, kuru padotībā ir speciālās izglītības iestādes un internātskolas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

 **VII. Tiesību akta projekta izpildes nodrošināšana un tās ietekme uz institūcijām**

|  |  |
| --- | --- |
| Projekta izpildē iesaistītās institūcijas | Izglītības un zinātnes ministrija, novadu un republikas pilsētu pašvaldības. |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar . |
| Cita informācija | Nav |

Anotācijas III, IV, V un VI sadaļa – projekts šīs jomas neskar.

Izglītības un zinātnes ministre I.Druviete

Vīzē:

Valsts sekretāre S.Liepiņa

14.08..2014. 12:12

 732 vārdi

 A.Āboliņa, 67047930,

 anita.abolina@izm.gov.lv,